Men's Hoodieif one day speed kills me
WalkerPaulFastFuriousPaul WalkerFast And FuriousRaRaceFast And FuriusFruis7 Verspilde ammoniumnitraat op Karibib-pad opgeruim - Ongelukke - Republikein
Thursday, July 09th, 02:06:34
Verspilde ammoniumnitraat op Karibib-pad opgeruim
17 June 2020 | Ongelukke
'n Opruimingswerk is steeds aan die gang op die toneel waar ammoniumnitraat uit 'n tenkwa gelek het wat Maandag­nag teen 'n stilstaande vragmotor gebots, van die pad geloop en omgeslaan het.
Die tenkwa van G&H Transport is gekontrakteur om 28 ton van dié chemiese stof vanaf AEL Intelligent Blasting in Modderfontein by Johannesburg na die Husab-uraanmyn naby Swakopmund te vervoer.
Die ongeluk het wes van Wilhelms­tal onderweg na Karibib plaasgevind. Dit blyk die bestuurder van die vragmotor het geringe beserings opgedoen, waarvoor hy vir behandeling na die staatshospitaal op Usakos geneem is. Sy toestand is bevredigend.
AEL Intelligent Blasting sê in 'n verklaring minder as 10 ton van die ammoniumnitraat het uit
die tenkwa geloop waar dit sowat 10 meter vanaf die teerpad in die
Komm. Andreas Nelumbo, bevelvoerder van die polisie in die Erongostreek, het by navraag gesê die polisie was gister bloot in 'n waarnemende hoedanigheid op die toneel aangesien hulle nie oor die kundigheid beskik om dit op te ruim nie.
Mnr. Gunther Doll, operasionele bestuurder van AEL Mining Services in Namibië, lei die opruimingspan.
Ammoniumnitraat is 'n chemiese stof wat grootliks in die landbousektor vir stikstofbemesting gebruik word.
Die ander gebruik is vir die vervaardiging van plofstof vir veral die mynboubedryf.
Teen laat gister was die opruimingspan steeds besig om die tenkwa op te lig en te verwyder.
Die toneel sal vandag skoongemaak word, sê Doll.